**Bursele de plasament Erasmus pentru studenti**

Dosarul de candidatura predat la selectie va trebui completat, astfel incat sa cuprinda urmatoarele **documente**:

* *CV Europass* cu poză, care sa contina date de contact (numar de telefon, e-mail); formularul, exemple si instructiuni de completare se gasesc pe urmatorul link: <http://www.europass-ro.ro/index.php?page=doc>
* *Scrisoare de intentie* semnata si datata, care sa explice motivele pentru care studentul doreste sa beneficieze de o bursa Erasmus, precum si sa mentioneze institutiile pentru care opteaza (listele cu institutiile partenere trebuie sa fie afisate din timp de catre fiecare facultate/ departament in parte sau se gasesc pe site-ul <http://info.uoradea.ro/>);
* *Copie dupa actul de identitate*
* *Adeverinta de integralist* de la facultate dupa ultima sesiune dinaintea plecarii in mobilitate
* *Certificat de competenta lingvistica* (in limba tarii in care se va desfasura mobilitatea sau intr-o limba de circulatie internationala)
* *Scrisoare de accept*/ *invitatie* din partea instituiei partenere
* un document care sa contina *codul IBAN* al unui cont in Euro in care va fi virata suma aferenta bursei Erasmus (grantul este in Euro; la plecarea in mobilitate se va primi 80% din suma, iar restul de 20% se vor primi la intoarcerea din mobilitate, daca sunt respectate toate clauzele prevazute in Contractul financiar); contul in Euro trebuie pastrat pana la incheierea situatiei fiecarui student Eramus.
* **copie** dupa *Training Agreement*
* *declaratie de evitarea dublei finantari*
* *declaratie pe proprie raspundere*

Pentru obţinerea **scrisorii de accept/ invitatiei** din partea instiruitiei partenere, studentul trebuie să trimita documentele solicitate de aceasta. In principiu acestea sunt:

- *Formularul de candidatură* (on-line sau descarcat de pe site-ul universitatii partenere) trebuie completat în detaliu cu date personale, informaţii privind programul de practica pentru care optează, durata mobilităţii, fotografii etc.

- *Training Agreement* (*program de practica*) trebuie stabilit impreuna cu coordonatorul departamental si vizat de acesta. Programul de practica va fi stabilit impreuna cu institutia partenera de primire pentru perioada de mobilitate.

- ce mai pot fi solicitate *alte documente* sunt: situatie scolara, adeverinta de student Erasmus, certificat de competenta lingvistica etc.

Dupa trimiterea documentelor solicitate (in original prin posta, prin fax sau scanate prin mail, in functie de cerintele universitatii partenere), trebuie asteptat pana cand institutia partenera proceseaza actele si va trimite scrisoarea de accept/ invitatie. Aceasta poate sosi pe mail-ul fiecarui student, sau in original la Biroul Programe Internationale, la facultate sau direct acasa fiecarui student (pe adresa completata in formularul de candidatura).

Daca Scrisoarea de accept/ invitatia intarzie sa soseasca, studentul nu trebuie sa ezite sa trimita un mail sau sa contacteze telefonic institutia partenera sau sa anunte Biroul Programe Internationale despre aceasta situatie.

**Contractul financiar** trebuie semnat cu aproximativ 10 zile inainte de plecarea in mobilitate, moment in care dosarul care se gaseste la Biroul Programe Internationale, trebuie sa fie complet. Contractul financiar trebuie citit cu mare atentie inainte de a fi semnat, caci in acest document sunt prevazute toate obligatiile si drepturile pe care studentul le are si si le asuma.

Documentele care trebuie prezentate la intoarcerea din mobilitate Biroul Programe Internationale pentru realizarea decontului, in termen de 15 zile, sunt:

* *certificat*/ *adeverinta*/ *atestat pe perioada* – documentul se redacteaza de catre universitatea partenera si contine prima si ultima zi a mobilitatii (ideal ar fi sa corespunda cu perioada din contractul financiar; daca difera data de intoarcere din mobilitate, studentul are obligatia sa informeze din timp Biroul Programe Internationale); trebuie sa aiba antet, semnatura si stampila in original de la universitatea de primire; perioada de mobilitate nu poate fi mai mica de 3 luni de zile.
* *Training* *Agreement*, semnat in original de catre ambele universitati.
* *Transcript of Work* – semnata si stampilata in original de catre institutia de primire, care sa confirme faptul ca activitatile asumate prin Training Agreement au fost realizate.
* Documentul *Europass Mobility* – formularul impreuna cu un numar de inregistrare unic pentru fiecare student, se primeste direct pe mail; acest document trebuie completat de catre studenti impreuna cu universitatea partenera, si trebuie semnat de catre ambele universitati (Universitatea din Oradea, respectiv universitatea gazda); documentul in original ramane fiecarui student si recunoaste in intreaga Europa mobilitatea Erasmus; un model de document Europass Mobility si cum se completeaza, se poate vedea de pe urmatorul link: <http://europass.cedefop.europa.eu/europass/home/hornav/Downloads/Mobility/MobExamples.csp>
* *Raport* *final* – formularul se primeste de la Biroul Programe Internationale.
* *Formular cu privire la experienta Erasmus*, in care va exprimati dorinta de a face parte din Grupul de Voluntari pentru Studenti Erasmus, de a sprijini studentii Erasmus outgoing sau incoming, de a prezenta experienta Erasmus cu ocazia unor manifestari; formularul se primeste de la Biroul Programe Internationale.
* Bonuri/ chitante/ facturi care sa *justifice* *transportul* (dus-intors de la Oradea la localitatea de desfasurare a mobilitatii Erasmus) si *cazarea* pe intreaga perioada a stagiului.

*Procesul verbal de echivalare si recunoastere a notelor* se va incheia de catre comisia de la facultate, pe baza situatiei scolare (= Transcript of Work) primite de la institutia gazda partenera, in masura in care activitatile realizate pe parcursul mobilitatii, pot fi echivalate.